Tänavu täitub 90 aastat Eesti võrkpalli sünnist. Juubeli tähistamiseks on Eesti  Võrkpalli Liidul ja tema liikmesorganisatsioonidel kavas mitmesuguseid ettevõtmisi kuni aasta lõpuni. Üks neist jõuab kätte õige pea.    Teisipäeval, 24. märtsil kell 12 esitletakse spordiseltsi Kalev saalis (Tallinn, Pärnu mnt 41) meie võrkpalli arengulugu käsitlevat raamatut "VÕRKPALLI LUGEMIK. Eesti võrkpall 1919-2008," mille kirjutas 2,5 aasta jooksul (2006-2008) ajaloolane ja ajakirjanik Valeri Maksimov.    405-leheküljeline raamat käsitleb kodumaise võrkpalli arengut 1919.  aasta sügisest kuni 2009.aasta alguseni. Tegemist pole kuiv-teadusliku kogumiku, vaid kõigile arusaadava lugemise raamatuga, millele osutab ka pealkiri.  pikemalt...